open-index/open-wikipedia-markdown huggingface dataset:
Έρχαρτ (υποψήφιος δορυφόρος)

**Έρχαρτ** ονομάζεται ένας έλικας-φυσικός δορυφόρος του Κρόνου, που βρίσκεται στον δακτύλιο A του πλανήτη. Ανακαλύφθηκε από φωτογραφίες του Κασσίνι που τραβήχτηκαν στις 11 Απριλίου του 2008 και καταχωρήθηκε ως δορυφόρος έπειτα από τις νέες απεικονίσεις του Κασσίνι, όπου εμφανιζόταν. Το όνομα του είναι προσωρινό και ανεπίσημο.

Το φεγγάρι είναι πιθανόν περίπου ένα χιλιόμετρο (μισό μίλι) σε διάμετρο. Πολλά κύματα πυκνότητας είναι ορατά στον δακτύλιο.  

Οι εικόνες ελικών όπως και αυτού, είναι σημαντικές διότι αποτελούν την πρώτη φορά που οι επιστήμονες έχουν τη δυνατότητα να παρακολουθείσουν τις τροχιές των αντικειμένων στο χώρο που είναι ενσωματωμένα σε ένα δίσκο υλικού. Η συνεχιζόμενη παρακολούθηση των εν λόγω αντικειμένων μπορεί να οδηγήσει σε άμεση παρατήρηση της αλληλεπίδρασης μεταξύ ενός δίσκου των υλικών ποε βρίσκονται μέσα στους δακτύλιους και των δορυφόρων αυτών. Οι εν λόγω αλληλεπιδράσεις βοηθήσουν τους επιστήμονες να κατανοήσουν τις θεμελιώδεις αρχές για το πώς ηλιακά συστήματα που απαρτίζονται από τους δίσκους της ύλης, σχηματίζονται. Πράγματι, επιστήμονες  του Κασσίνι-Χόιχενς έχουν δει τις αλλαγές στην τροχιά αυτών των δορυφόρων, αν και ακόμη δεν γνωρίζουμε ακριβώς τι προκαλεί αυτές τις αλλαγές. 

Οι επιστήμονες του Κασσίνι έδωσαν το παρατσούκλι του έλικα "Έρχαρτ" από την Αμερικανή αεροπόρο, Αμέλια Έρχαρτ. Είναι 60 χιλιόμετρα (35 μίλια) στη διαμήκη διάσταση. 

## Πηγές
*https://web.archive.org/web/20100711160208/http://www.ciclops.org/view/6445/Sunlit_Propeller

Κατηγορία:Φυσικοί δορυφόροι Κρόνου
Κατηγορία:Έλικες
Κατηγορία:Υποψήφιοι φυσικοί δορυφόροι Κρόνου
Γ΄ Εθνική ποδοσφαίρου ανδρών 2010-2011

Το πρωτάθλημα της **Γ΄ Εθνικής ποδοσφαίρου ανδρών 2010-11** (γνωστό και ως **Football League 2 [[ΟΠΑΠ]]**) διοργανώθηκε με τις ομάδες χωρισμένες σε 2 ομίλους, το Νότιο και το Βόρειο με 16 και 17 ομάδες αντίστοιχα ο καθένας. Αρχικά επρόκειτο να συμμετάσχουν 18 ομάδες σε κάθε όμιλο, όμως το Αιγάλεω και η Καλαμάτα στο Νότιο και ο Πυρσός Γρεβενών στο Βόρειο Όμιλο λόγω οικονομικών προβλημάτων δεν δήλωσαν, αν και δικαιούντο, συμμετοχή. Η θέση τους έμεινε κενή και δεν αντικαταστάθηκε από επιλαχούσες ομάδες προερχόμενες από τη Δ΄ Εθνική. Το πρωτάθλημα διοργανώθηκε από την Ε.Ε.Π. Β΄ & Γ΄ Εθνικής. Από την περίοδο αυτή, το συγκεκριμένο πρωτάθλημα ονομάζεται *Φούτμπολ Λιγκ 2*.

## Συμμετοχές

### Νότιος Όμιλος

Στο Νότιο Όμιλο μετείχαν σύλλογοι προερχόμενοι από τις περιφέρειες Αττικής, Πελοποννήσου, Δυτικής Ελλάδας, Κρήτης, Νησιών Αιγαίου, νησιών Ιονίου και συγκεκριμένα οι εξής: Αγία Παρασκευή, Αίας Σαλαμίνας, Απόλλων Σμύρνης, Ασπρόπυργος, Βύζας Μεγάρων, Ηρακλής Ψαχνών, Κεραυνός Κερατέας, Κόρινθος, Ολυμπιακός Χερσονήσου, Παναιγιάλειος, Παναχαϊκή, Πανηλειακός, Πλατανιάς, Ρόδος, Ρουφ και ΑΟ Χανιά.

### Βόρειος Όμιλος

Στο Βόρειο όμιλο μετείχαν σύλλογοι από τις περιφέρειες ανατολικής, κεντρικής και δυτικής Μακεδονίας, Θράκης, Ηπείρου, Στερεάς Ελλάδας και Θεσσαλίας. Λόγω του ότι ο αριθμός των αντίστοιχων στο Νότιο όμιλο υπήρξε μεγαλύτερος, οι Ζάκυνθος και Καλλονή αγωνίστηκαν τελικά στον Βόρειο, ύστερα και από αίτημα που υπέβαλαν. Σε αυτόν μετείχαν οι εξής: Αετός Σκύδρας, Αναγέννηση Γιαννιτσών, Αναγέννηση Επανομής, Δόξα Κρανούλας, Εθνικός Φιλιππιάδας, Μ.Α.Ε. Ποντίων Κατερίνης, Εορδαϊκός, Ζάκυνθος, Καλλονή, Κοζάνη, Μακεδονικός, Μέγας Αλέξανδρος Ηράκλειας, Ναυπακτιακός Αστέρας, Νίκη Βόλου, Οδυσσέας Αναγέννησης, Τύρναβος και Φωκικός.

## Γήπεδα
### Νότιος Όμιλος

### Βόρειος Όμιλος

## Άνοδος και υποβιβασμός

### Άνοδος

Το σύστημα ανόδου θα είναι λίγο πιο διαφορετικό σε σχέση με τις άλλες χρονιές.
Ο πρωταθλητής του κάθε ομίλου θα πάρει την απευθείας άνοδο στη Φούτμπολ Λίγκ ενώ οι ομάδες που θα τερματίσουν στη 2η και 3η θέση του κάθε ομίλου θα δώσουν Play-Off σε έναν ενιαίο όμιλο με διπλούς αγώνες (σύνολο 6 αγωνιστικές) με την ομάδα που θα κατακτήσει την πρώτη θέση να παίρνει την άνοδο.

### Υποβιβασμός

Οι 3 τελευταίες ομάδες του νοτίου ομίλου και οι 4 τελευταίες ομάδες του βόρειου ομίλου υποβιβάστηκαν στη Δ' Εθνική.

## Βαθμολογίες

### Νότιος Όμιλος

### Βόρειος Όμιλος

## Σημειώσεις


## Παραπομπές


## Πηγές
* Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
* Ένωση Ποδοσφαιρικών σωματείων Β΄ και Γ΄Εθνικής

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2010-2011
Κίρκενες

To **Κίρκενες** () είναι μια κωμόπολη πληθυσμού περίπου 6.000 κατοίκων και πρωτεύουσα του δήμου Σερ-Βάρανγκερ στη περιοχή Φίνμαρκ στη βόρεια Νορβηγία. Ήταν μια περιοχή όπου έμεναν και Ρώσοι και Νορβηγοί ως το 1826 όταν διακανονίστηκε η περιοχή των συνόρων. Στο Β' Παγκόσμιο πόλεμο ήταν μια από τις πολλές γερμανικές βάσεις του Kriegsmarine και της Λουφτβάφε. Το Κίρκενες ήταν η 2η Ευρωπαϊκή περιοχή μετά τα νησιά της Μάλτας με τις περισσότερες επιδρομές αεροπλάνων με παραπάνω από 1000 συναγερμούς και περίπου 350 επιθέσεις. Τελικά απελευθερώθηκε από τον Κόκκινο Στρατό στις 25 Οκτωβρίου του 1944 και μόλις 13 σπίτια επέζησαν του πολέμου. Η συγκεκριμένη πόλη είναι το άκρο του σιδηροδρόμου ονόματι Κίρκενες-Μπιερνεβατνμπάνεν του βορειότερου σιδηροδρόμου του κόσμου που κατασκευάστηκε για να μεταφέρονται μεταλλεύματα από τα ορυχεία του Μπιέρνεβατν στο λιμάνι του Κίρκενες.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νορβηγίας
Mercedes-Benz C216

Το **Mercedes-Benz CL-Class C216** ήταν ένα μεγάλο πολυτελές κουπέ αυτοκίνητο, που παρήχθη από τη γερμανική αυτοκινητοβιομηχανία Mercedes-Benz από τον Ιούνιο του 2006 έως τον Δεκέμβριο του 2013. Αντικατέστησε την σειρά C215. Βασίστηκε στην τότε ναυαρχίδα της Mercedes-Benz, την σεντάν S-Class W221 και, μολονότι έφερε διαφορετικό όνομα, πρακτικώς είχε τότε θεωρηθεί ως η «S-Class Coupé». Αντικαταστάθηκε το 2014 από την έκδοση κουπέ της Mercedes-Benz S-Class W222, γνωστή ως S-Class C217, που επανέφερε για πρώτη φορά από τον Ιούνιο του 1996 την ονομασία «S-Class» σε εκδοχή κουπέ. Όπως και η συγγενική S-Class W221, η CL-Class C216 διέθετε πλήθος καινοτόμων στοιχειών εξοπλισμού, ιδιαίτερα στους τομείς της ενεργητικής και παθητικής ασφάλειας.

## Αντικατάσταση του C216

Ο διάδοχος του C216 δεν έφερε πλέον την ονομασία CL-Class, αλλά έγινε μια 2-πορτη S-Class Coupé, ως εκδοχή της Mercedes-Benz S-Class W222 που μπήκε στη μαζική παραγωγή τον Ιούνιο του 2013. Η κίνηση αυτή αποσκοπούσε στη συνένωση όλων των μεγάλων μοντέλων της εταιρείας υπό την κοινή ονομασία S-Class, όπως συνέβη τότε και με την αντικατάσταση της CLK-Class από την μεσαία E-Class Coupé του 2010, με αποτέλεσμα τη συνένωση όλων των μεσαίων μοντέλων της εταιρείας υπό την κοινή ονομασία E-Class. Η νέα S-Class Coupé παρουσιάστηκε το 2014 και ονομάστηκε S-Class C217.

Για την ακρίβεια, η έκδοση κουπέ της Mercedes-Benz S-Class W222 παρουσιάστηκε στο Σαλόνι Αυτοκινήτου της Γενεύης τον Μάρτιο του 2014, μπήκε στη μαζική παραγωγή στις 11 Ιουνίου και λανσαρίστηκε στην αγορά στις 27 Σεπτεμβρίου 2014. Μάλιστα επανέφερε για πρώτη φορά από τον Ιούνιο του 1996 την ονομασία S-Class σε εκδοχή κουπέ. Συγκεκριμένα, τον Ιούνιο του 1996 όλα τα μοντέλα coupé είχαν διαχωριστεί ονομαστικά από την «κανονική» σεντάν Mercedes-Benz S-Class W140 και είχαν μετονομαστεί σε CL-Class. Ως αποτέλεσμα, η έκδοση W140 CL-Class είχε αντικατασταθεί ξεχωριστά από την σειρά Mercedes-Benz C215.

## Τεχνικά χαρακτηριστικά

1 Ηλεκτρονικά περιορισμένη.
2 Διαθέσιμο και με τετρακίνηση *4MATIC*.

## Αναφορές


## Εξωτερικοί σύνδεσμοι

* 2007-2011 Mercedes-Benz CL-Class: Overview (αναφέρεται στην CL-Class Αμερικανικών προδιαγραφών)

C216
Κατηγορία:Αυτοκίνητα πολυτελείας
Κατηγορία:Γερμανικά αυτοκίνητα
Mercedes-Benz SLS AMG

Η **Mercedes-Benz SLS AMG** (επίσημος κωδικός: **C197**) είναι ένα σπορ υπεραυτοκίνητο (supercar) υψηλών επιδόσεων, που κατασκευάστηκε από την Mercedes-AMG, θυγατρική της Mercedes-Benz, από τον Μάρτιο του 2010 έως τον Ιούνιο του 2014. Αντικατέστησε τη Mercedes-Benz SLR McLaren και αντικαταστάθηκε στα τέλη του 2014 από τη Mercedes-AMG GT. Η σχεδίασή του είναι εμπνευσμένη από την θρυλική 300 SL του 1954 - 1963, διαθέτοντας αρκετά κοινά εμφανισιακά στοιχεία, με κυριότερο τις πόρτες, οι οποίες ανοίγουν προς τα πάνω, θυμίζοντας φτερά γλάρου (οι γνωστές ως Gullwing doors).

Η SLS AMG ήταν το πρώτο μοντέλο της Mercedes-Benz που είχε εξελιχθεί αποκλειστικά από την AMG, η οποία ασχολείται και με τις βελτιώσεις των υπόλοιπων μοντέλων της Mercedes. Ο κινητήρας κατασκευαζόταν στο χέρι, στις εγκαταστάσεις της AMG στο Affalterbach, με κάθε έναν να φέρει επιγραφή με το όνομα του μηχανικού που τον συναρμολόγησε. Η τελική συναρμολόγηση γινόταν επίσης στο χέρι, στο εργοστάσιο της Mercedes-Benz στο Ζίντελφινγκεν.

Επιπλέον, η SLS AMG χρησιμοποιείται ως αυτοκίνητο ασφαλείας στη Formula 1 από το 2010.

## Τεχνικά χαρακτηριστικά

## Εξωτερικοί σύνδεσμοι

* Mercedes-Benz SLS AMG Gullwing (C197)

SLS AMG
Κατηγορία:Αυτοκίνητα πολυτελείας
Κατηγορία:Σπορ αυτοκίνητα
Κατηγορία:Γερμανικά αυτοκίνητα
Ναυμαχία της Σαλαμίνας Κύπρου (306 π.Χ.)

Η **ναυμαχία της [[Σαλαμίνα Κύπρου|Σαλαμίνας της Κύπρου]]** πραγματοποιήθηκε το 306 π.Χ. ανάμεσα στον Δημήτριο τον Πολιορκητή και τον Πτολεμαίο Α΄ το Σωτήρα στη Σαλαμίνα της Κύπρου για τη διαδοχή του Μεγάλου Αλεξάνδρου. Ο πατέρας του Δημητρίου, ο Αντίγονος ο Μονόφθαλμος και ο Πτολεμαίος ήταν στρατηγοί του Αλεξάνδρου. Νικητής ήταν ο Δημήτριος ο Πολιορκητής.

Η Κύπρος είχε καταληφθεί από τον Πτολεμαίο, που την είχε ως βάση για επιχειρήσεις εναντίον περιχών του Αντιγόνου στη Μ. Ασία και την ανατολή. Το 306 π.Χ. ο Αντίγονος έστειλε τον γιο του Δημήτριο να καταλάβει τον νησί, το οποίο υπερασπιζόταν ο αδελφός του Πτολεμαίου, ο Μενέλαος. Έπειτα από την απόβαση στα βορειοανατολικά του νησιού, ο Δημήτριος βάδισε στη Σαλαμίνα, νίκησε τον Μενέλαο σε μάχη και άρχισε την πολιορκία της πόλης. Αυτή ήταν η πρώτη φορά, που ο Δημήτριος επεδείκνυε την κλίση του στις πολιορκίες, η οποία αργότερα του έδωσε το παρωνύμιο *ο Πολιορκητής*. 

Παρόλα αυτά ο Μενέλαος μπόρεσε να αμυνθεί στις επιθέσεις του Δημητρίου, ώσπου ήλθαν ενισχύσεις. Ο Πτολεμαίος οδήγησε προσωπικά μία μεγάλης κλίμακας εκστρατεία σωτηρίας της Σαλαμίνας, με την ελπίδα να πιάσει τον Δημήτριο μεταξύ των δυνάμεών του και αυτών του Μενελάου, περνώντας έξω από τη Σαλαμίνα. Τότε ο Δημήτριος πήρε ένα υπολογισμένο ρίσκο, αφήνοντας μία μικρή μόνο δύναμη να εμποδίζει τον Μενέλαο και επικέντρωσε τον κύριο όγκο του στρατού εναντίον του Πτολεμαίου. Η μάχη που ακολούθησε ήταν μία πλήρη νίκη του Δημητρίου, που κατέστρεψε ή αιχμαλώτισε τα περισσότερα πλοία και τον στρατό του Πτολεμαίου. Έπειτα από τη μάχη ο Μενέλαος και οι άνδρες του παραδόθηκαν και η υπόλοιπη Κύπρος κατακτήθηκε από τον Δημήτριο. Ως επακόλουθο της νίκης ο Αντίγονος ανέλαβε τον βασιλικό τίτλο, που ήταν κενός από τον φόνο του Αλεξάνδρου Δ΄, ανήλικου γιου του Αλεξάνδρου Γ΄. Ακολούθησαν σύντομα και οι άλλοι διάδοχοι, που αυτοανακηρύχθηκαν *βασιλείς*. 

## Πηγές
* Πλούταρχος, *Δημήτριος* (Βίος Δημήτριου Πολιορκητή)

Σαλαμίνας Κύπρου
Σαλαμίνας Κύπρου
Σαλαμίνας Κύπρου
Κατηγορία:Αρχαία Κύπρος
Ζιελόνα Γκούρα

Η **Ζιελόνα Γκούρα** (πολ. Zielona Góra, γερμ. Grünberg in Schlesien) είναι μια πόλη στην περιφέρεια του Λούμπους, στη δυτική Πολωνία, με 140.403 κατοίκους μέσα στα διοικητικά όρια της πόλης (Ιούνιος 2021) και 294.000 κατοίκους μέσα στη μητροπολιτική περιοχή. Το όνομα της πόλης στα πολωνικά αλλά και στα γερμανικά σημαίνει "πράσινο βουνό".

## Εκπαίδευση
Η πόλη διαθέτει ένα πανεπιστήμιο και το "Κολλέγιο Διεθνούς Εμπορίου και Οικονομίας". Στην πόλη φοιτούν περίπου 18.000 φοιτητές.

## Μεταφορές
Η Ζιελόνα Γκούρα διαθέτει βορειανατολικά της αεροδρόμιο, το οποίο είναι το ενδέκατο πιο πολυσύχναστο αεροδρόμιο της Πολωνίας.

thumb|left|300px|Χάρτης της πόλης.

thumb|200px|Δρόμος στην πόλη.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Πολωνίας
Κατηγορία:Πόλεις του Βοεβοδάτου Λούμπους
Μπλεριό (υποψήφιος δορυφόρος)

**Μπλεριό**, ονομάζεται προσωρινά και ανεπίσημα ένας έλικας και πιθανός φυσικός δορυφόρος του Κρόνου. Είχε φωτογραφηθεί το 2006 από το Κασσίνι-Χόιχενς και ξαναεντοπίστηκε σε φωτογραφγίες του ίδιου διαστημικού οχήματος, στις 8 Ιουλίου του 2010 και επιβεβαιώθηκε η ύπαρξή του ως ένα στερεό σώμα. Μάλιστα τότε πήρε και τό παρτσούκλι του από την επιστημονική ομάδα απεικονίσεων του Κασσίνι. Όπως συμβαίνει με όλους τους έλικες, έτσι και ο Μπλεριό έγινε αντιληπτός εξαιτίας της επιρροής της βαρύτητας του στους δακτυλίους του Κρόνου (το  αποτέλεσμα της οποίας είναι αυτό που ονομάζουμε έλικα), καθώς ο ίδιος είναι πολύ μικρός ως αντικείμενο, για να εντοπιστεί απευθείας. Είναι από τους μεγαλύτερους  γνωστούς έλικες, παρ'όλο που έχει διάμετρο μόνο 1 χιλιόμετρο. Όλος ο έλικας έχει διάμετρο περίπου 5 χιλιόμετρα. Ο Μπλεριό είναι μεγαλύτερος από τα υπόλοιπα σωματίδια του δακτυλίου που τον περιβάλλουν, ωστόσο δεν είναι αρκετά μεγάλος ώστε να έχει την απαιτούμενη βαρύτητα για να δημιουργήσει ένα χάσμα μέσα στους δακτυλίους του Κρόνου (όπως ο Πάνας) και να θεωρηθεί δορυφόρος. Ονομάσθηκε από τον Γάλλο αεροπόρο, Λουί Μπλεριό.

[320px|right|thumb|Ο Μπλεριό από το Κασίνι στις [9 Ιανουαρίουτου 2017.]]

## Πηγές
*CICLOPS:Tracking_a_Propeller
*CICLOPS: Checking in on Bleriot

Κατηγορία:Φυσικοί δορυφόροι Κρόνου
Κατηγορία:Έλικες
Κατηγορία:Υποψήφιοι φυσικοί δορυφόροι Κρόνου
Σάντος-Ντουμόν (υποψήφιος δορυφόρος)

**Σάντος-Ντουμόν**, ονομάζεται προσωρινά και ανεπίσημα ένας έλικας-φυσικός δορυφόρος του Κρόνου. Εντοπίστηκε σε φωτογραφγίες του διαστημικού οχήματος Κασσίνι-Χόιχενς , στις 8 Ιουλίου του 2010 και εξακριβώθηκε. Μάλιστα τότε πήρε και τό παρτσούκλι του από την επιστημονική ομάδα απεικονίσεων του Κασσίνι. Είναι ένας αρκετά μεγηάλος έλικας, παρόλο που έχει διάμετρο μόνο 1 χιλιόμετρο. Όλος ο έλικας έχει διάμετρο περίπου 5 χιλιόμετρα. Ονομάσθηκε από τον Γαλλο-Βραζιλιάνο πρόσφατο ζωγράφο, τον  Σάντος-Ντουμόν.  Είναι 65 χιλιόμετρα (40 μίλια) στη διαμήκη διάσταση. 

[right|thumb|350px|Η τοποθεσία του Σάντος-Ντουμόν στον Δακτύλιο A του Κρόνου. Το κενό ανάμεσα στους δακτυλίους, είναι το [Χάσμα Ένκε, όπου κινείται ο Πάνας . ]]
## Πηγές
*https://web.archive.org/web/20100713050559/http://www.ciclops.org/view/6402/Propeller_from_Unlit_Side

Κατηγορία:Φυσικοί δορυφόροι Κρόνου
Κατηγορία:Έλικες
Κατηγορία:Υποψήφιοι φυσικοί δορυφόροι Κρόνου
Κυβέρνηση Επαμεινώνδα Δεληγεώργη Οκτωβρίου 1865

Η **Κυβέρνηση Επαμεινώνδα Δεληγεώργη Οκτωβρίου 1865** (20 Οκτωβρίου 1865 – 3 Νοεμβρίου 1865) που αντικατέστησε την προηγούμενη κυβέρνηση Κουμουνδούρου, είχε ζωή μόνο 12 ημερών. 
Μετά την παραίτηση του Κουμουνδούρου, ο βασιλιάς πρότεινε στον Δημήτριο Βούλγαρη τον σχηματισμό κυβέρνησης - αν και επόμενος σε ψήφους στην Βουλή ήταν ο Δεληγεώργης - (κίνηση που αν και συνταγματικά νόμιμη, δεν βοηθούσε ωστόσο στην προαγωγή του κοινοβουλευτισμού ), ωστόσο ο Βούλγαρης απαίτησε από τον βασιλιά, την παραίτηση του συμβούλου του κόμη Βίλχελμ Σπόνεκ, επειδή θεωρούσε ότι παρενέβαινε υπέρ του Κουμουνδούρου, στον διορισμό κυβερνήσεων. 
Ο Γεώργιος αρνήθηκε, και έδωσε την πρωθυπουργία στον Δεληγεώργη. 

Στις 31 Οκτωβρίου 1865 από το πλήθος των φοιτητών που είχε συγκεντρωθεί στη πλατεία Ομονοίας, ξεκίνησε μια πορεία - διαδήλωση προς τα Ανάκτορα, με κύριο σύνθημα και απαίτηση την αποπομπή του αυλικού συμβούλου Βίλχελμ Σπόνεκ. Πλήθος αστυφυλάκων (*«Ειρηνοφύλακες»*, όπως ονομάζονταν τότε), επέπεσε με ρόπαλα και γροθιές εναντίον του πλήθους, με σκοπό να το διαλύσει, και έτσι η διαδήλωση κατέληξε σε συμπλοκή με δεκάδες τραυματίες. Αμέσως κινητοποιήθηκαν οι δυνάμεις του Στρατού που βρίσκονταν στην πρωτεύουσα, και κατέλαβαν θέσεις γύρω από τα Ανάκτορα, αποκλείοντάς τα. Ωστόσο, οι ταραχές συνεχίστηκαν και την επόμενη μέρα, 1η Νοεμβρίου, με τους φοιτητές να οχυρώνονται μέσα στο Πανεπιστήμιο, φωνάζοντας συνεχώς «Ζήτω ο Βασιλιάς» και «Κάτω ο Σπόνεκ», ενώ αποσπάσματα του Πυροβολικού (!) έκαναν την εμφάνισή τους στην πλατεία Ομονοίας. . 
Η κυβέρνηση διαμαρτυρόμενη για τις υπόγειες μεθοδεύσεις και παρεμβάσεις του αυλικού συμβούλου, παραιτήθηκε σύσσωμη. Ο 
βασιλιάς για να μην οξυνθεί η κατάσταση περαιτέρω, κάλεσε τον λαοφιλή πολιτικό, Δημήτριο Βούλγαρη να αναλάβει την διακυβέρνηση, ενώ δεσμεύτηκε για την αποπομπή του Σπόνεκ. 

## Σύνθεση υπουργικού συμβουλίου
* *«Πρόεδρος του υπουργικού συμβουλίου»* (*«Πρωθυπουργός»*): Επαμεινώνδας Δεληγεώργης
 
* *«Επί των Εξωτερικών υπουργός»*: Επαμεινώνδας Δεληγεώργης
* *«Επί των Εσωτερικών υπουργός»*: Θρασύβουλος Ζαΐμης
* *«Επί των Οικονομικών υπουργός»*: Δημήτριος Χρηστίδης
* *«Επί των Στρατιωτικών υπουργός»*: Δημήτριος Γρίβας
* *«Επί της Δικαιοσύνης υπουργός»*: προσωρινώς, Επαμεινώνδας Δεληγεώργης
* *«Επί των Εκκλησιαστικών και της Δημοσίας εκπαιδεύσεως υπουργός»*: Δημήτριος Καλλιφρονάς
* *«Επί των Ναυτικών υπουργός»*: Αντώνης Μαυρομιχάλης

## Παραπομπές


## Πηγές
* 

1865 10
Κατηγορία:1865
Νικόλαος Σιλήβεργος

Ο **Νικόλαος Σιλήβεργος** (1804-1873) ήταν Έλληνας οικονομολόγος, πολιτικός και δυο φορές υπουργός οικονομικών της Ελλάδας και πρόεδρος του Ελεγκτικού Συνεδρίου.
## Βιογραφία
Σε νεαρή ηλικία, το 1836, ανέλαβε τη θέση του προέδρου του Ελεγκτικού Συνεδρίου όπου έμεινε μέχρι το 1842. Από τη θέση αυτή έφυγε για να αναλάβει υπουργός επί των οικονομικών στην Κυβέρνηση Όθωνος. Όταν έπεσε η κυβέρνηση λόγω της Επανάστασης της 3ης Σεπτεμβρίου 1843 επέστρεψε στη θέση του προέδρου του Ελεγκτικού Συνεδρίου όπου έμεινε μέχρι το 1855, οπότε κλήθηκε να αναλάβει το υπουργείο Οικονομικών στην Κυβέρνηση Δημητρίου Βούλγαρη 1855. Από το 1861 έως το 1862 διετέλεσε γερουσιαστής.

Το 1831 είχε μεταφράσει το βιβλίο: «Επιτομή της παλαιάς ιστορίας και εξαιρέτως της ελληνικής εις την οποίαν έπεται σύντομον γεωγραφικόν λεξικόν και σύνοψις της μυθολογίας».

Όταν έγινε πρόεδρος του Ελεγκτικού Συνεδρίου το 1836 ήταν μέλος του Συμβουλίου της Φιλεκπαιδευτικής Εταιρείας.

Πέθανε το 1873.

## Πηγές
*Διατελέσαντες πρόεδροι του Ελεγκτικού Συνεδρίου
*Επετηρίς του Βασιλείου της Ελλάδος δια το έτος 1837, σελ. 118, Κεφάλαιον Έκτον, Ελεγκτικόν Συνέδριον, οδός Αδριανού. «Δυνάμει του από 23 Σεπτεμβρίου 1833 Υ.Β. Διατάγματος συσταίνεται Ελεγκτικόν Συνέδριον...»

## Παραπομπές


Κατηγορία:Έλληνες οικονομολόγοι
Κατηγορία:Γραμματείς της Επικράτειας επί των Οικονομικών
Κατηγορία:Πρόεδροι του Ελεγκτικού Συνεδρίου
Γεώργιος Σταματέλος

Ο **Γεώργιος Σταματέλος**, (1824-1905), ήταν Έλληνας αντιναύαρχος, αρχηγός στόλου.
## Βιογραφία
Γεννήθηκε στα Ψαρά το 1824. Αρχικά εισήλθε στη Σχολή Ευελπίδων όπου μετά την αποφοίτησή του μετέβη προς μετεκπαίδευση στο γαλλικό πολεμικό ναυτικό. Όταν γύρισε στην Ελλάδα μετατάχθηκε στο Ελληνικό Βασιλικό Ναυτικό ως μόνιμος αξιωματικός με τον δεύτερο βαθμό, του ανθυποπλοιάρχου. Το 1890 προάχθηκε σε υποναύαρχο και το 1892 ανέλαβε αρχηγός της θωρηκτής μοίρας. Δύο χρόνια μετά κατόπιν αιτήσεώς του τέθηκε σε διαθεσιμότητα.

Το 1897 κατά τον Ελληνοτουρκικό πόλεμο ανακλήθηκε στην υπηρεσία μετά το συμβάν της δίκης του Κ. Σαχτούρη όπου και ανέλαβε διοικητής της Ανατολικής Μοίρας (Αιγαίου). Αποστρατεύθηκε τον επόμενο χρόνο λαμβάνοντας τον βαθμό του αντιναύαρχου.

Πέθανε στην Αθήνα το 1905. Την περιουσία του που αποτελούσαν δύο οικίες και το χρηματικό ποσό των 250.000 τότε δραχμών κατέλειπε μετά το θάνατό του στον εθνικό στόλο.

## Πηγές
* "Νεώτερον Εγκυκλοπαιδικόν Λεξικόν Ηλίου", τομ.17ος, σελ.210

Κατηγορία:Έλληνες αξιωματικοί του Πολεμικού Ναυτικού
Κατηγορία:Ναυτική ιστορία
Κυβέρνηση Δημητρίου Βούλγαρη 1865

Η **κυβέρνηση Δημητρίου Βούλγαρη του 1865** (3 - 6 Νοεμβρίου 1865) με διάρκεια ζωής μόλις τριών ημερών, παραιτήθηκε γιατί δεν θεώρησε ότι δεν είχε την στήριξη του βασιλιά.

Συγκεκριμένα ο Βούλγαρης ζήτησε από τον βασιλιά Γεώργιο τη λήξη της συνόδου γιατί ο προϋπολογισμός του 1866 είχε ήδη ψηφιστεί. Ο βασιλιάς αρνήθηκε και έτσι ο Βούλγαρης υπέβαλε την παραίτηση της κυβέρνησης..

## Σύνθεση υπουργικού συμβουλίου

* Πρωθυπουργός: Δημήτριος Βούλγαρης 

* Υπουργός Εξωτερικών: Χαράλαμπος Χριστόπουλος
* Υπουργός Εσωτερικών: Δημήτριος Βούλγαρης
* Υπουργός Οικονομικών υπουργός: Δημήτριος Δρόσος
* Υπουργός Στρατιωτικών υπουργός: Δημήτριος Καλλέργης
* Υπουργός Δικαιοσύνης υπουργός: Νικόλαος Παπαμιχαλόπουλος
* Υπουργός Εκκλησιαστικών και της Δημοσίας εκπαιδεύσεως υπουργός: Κουντουριώτης
* Υπουργός Ναυτικών υπουργός: Σπήλιος Αντωνόπουλος

## Παραπομπές


## Πηγές
* 

1865 11 03
Κατηγορία:1856
Συνάρτηση κατανομής

Έστω ένας χώρος πιθανότητας (\Omega,\mathcal{F},P) και μια πραγματική τυχαία μεταβλητή X:\Omega \to \R πάνω σε αυτόν. Η συνάρτηση F_X : \R \to [0,1]  με
:F_X(x) = \operatorname{P}(X\leq x)=P\left(\lbrace\omega\in\Omega\mid X(\omega )\leq x\rbrace\right)
ονομάζεται **συνάρτηση κατανομής** (**σ.κ.**, ή **αθροιστική συνάρτηση κατανομής**, **α.σ.κ.**) της τυχαίας μεταβλητής.

Για μια διακριτή τυχαία μεταβλητή που παίρνει τιμές  *x*1, *x*2, ... με πιθανότητα *p*(*x*i) = P(*Χ*=*x*i) η αντίστοιχη συνάρτηση κατανομής ισούται με
:F(x) = \operatorname{P}(X\leq x) = \sum_{x_i \leq x} \operatorname{P}(X = x_i) = \sum_{x_i \leq x} p(x_i).

Για μια συνεχή τυχαία μεταβλητή με συνάρτηση πυκνότητας πιθανότητας *f* η αντίστοιχη συνάρτηση κατανομής ισούται με
: F(x) = \operatorname{P}(X\leq x) =\int_{-\infty}^x f(t)\,\operatorname dt 

## Ιδιότητες
Μια συνάρτηση κατανομής είναι αύξουσα και δεξιά συνεχής.
Επίσης ισχύει
:\lim_{x\to -\infty}F(x)=0, \quad \lim_{x\to +\infty}F(x)=1.

Η πιθανότητα μια τυχαία μεταβλητή να παίρνει τιμές σε ένα διάστημα είναι
:P(a
## Εξωτερικοί σύνδεσμοι

Κατηγορία:Κατανομές
Κατηγορία:Θεωρία πιθανοτήτων
Σπέτσαι (θωρηκτό)

To ***Β.Π. [[Θωρηκτό|Θ/Κ]] Σπέτσαι*** ναυπηγήθηκε στο *Saint-Nazaire* της Γαλλίας μεταξύ των ετών 1887-1889, μετά από παραγγελία της Ελληνικής Κυβέρνησης, με σχέδια και μελέτες του Γάλλου ναυάρχου Dupont. Ιδίου τύπου αδελφά πλοία ήταν τα Β.Π. Θ/Κ *[[Ύδρα (θωρηκτό)|Ύδρα]]* και *[[Ψαρά (θωρηκτό)|Ψαρά]]*.

Κατά τον Ελληνοτουρκικό πόλεμο του 1897 είχε διατεθεί ως πλοίο διοικήσεως μοίρας (μοιραρχίς), στη Δυτική Μοίρα του Ιονίου, που τελούσε υπό τη διοίκηση του Δ. Κριεζή, με κυβερνήτη τον πλοίαρχο Γ. Αποστόλη. Κατά την εκεί παραμονή του μετά το συμβάν της βύθισης του επίτακτου Μακεδονία πραγματοποίησε βομβαρδισμό των τουρκικών φρουρίων στην είσοδο του Αμβρακικού χωρίς όμως την αναμενόμενη πλήρη επιτυχία.

Στον Α΄ Βαλκανικό πόλεμο αποτελούσε επίσης πλοίο διοικήσεως μοίρας (μοιραρχίς), υπό τον πλοίαρχο Π. Γκίνη με κυβερνήτη τον αντ/ρχο Α. Βουρέκα.

Κατά την περίοδο 1922–1929 χρησιμοποιήθηκε ως Σχολή Συνεννοήσεως. Στη συνέχεια διαλύθηκε.

## Πηγές

* Κ. Παϊζη-Παραδέλη "Τα πλοία του Ελληνικού Πολεμικού Ναυτικού 1830-1979" ΓΕΝ, Αθήνα 1980.

Κατηγορία:Ελληνοτουρκικός πόλεμος (1897)
Κατηγορία:Ελληνικά θωρηκτά
(5476) 1989 TO11

**(5476) 1989 TO<sub>11</sub>** είναι η προσωρινή ονομασία ενός τρωικού αστεροειδή της τρωικής ομάδας του Δία. Ανακαλύφθηκε από τον Αμερικανό αστρονόμο Σελτ Μπας στο Διαμερικανικό Αστεροσκοπείο του Σέρο Τολόλο της Χιλής, στις 2 Οκτωβρίου 1989. Έχει απόλυτο μέγεθος (όπως αυτό ορίζεται για το Ηλιακό Σύστημα) +11.

## Δείτε επίσης
* Κατάλογος τρωικών αντικειμένων Δία (τρωικό στρατόπεδο)

## Εξωτερικοί σύνδεσμοι
* JPL Small-Body Database Browser

1989 TO11
Μάχη της Ηράκλειας (αποσαφήνιση)

Η μάχη της Ηράκλειας αναφέρεται για δύο μάχες στην αρχαιότητα:
* Μάχη της Ηράκλειας κατά το Λαμιακό πόλεμο
* Μάχη της Ηράκλειας (280 π.Χ.) κατά τους πολέμους του Πύρρου στην Ιταλία
Άνφιλντ

Το **Άνφιλντ** (αγγλικά: *Anfield*) είναι ποδοσφαιρικό στάδιο στη συνοικία Άνφιλντ του Λίβερπουλ. Κατασκευάστηκε το 1884 και είναι το γήπεδο του αγγλικού συλλόγου Λίβερπουλ ΦΚ, από τότε που σχηματίστηκε, (το 1892). Πριν το 1892 ήταν έδρα της άλλης ομάδας της πόλης, της Έβερτον ΦΚ. Μάλιστα το γήπεδο ήταν η αφορμή για την δημιουργία της Λίβερπουλ μια και, όταν η διοίκηση της ομάδας της Έβερτον, διαφώνησε για το αντίτιμο της ενοικίασης του γηπέδου, αποχώρησε. Ο ιδιοκτήτης του γηπέδου έμεινε με άδειο γήπεδο και δημιούργησε την ομάδα της Λίβερπουλ.

Αυτή τη στιγμή, το Άνφιλντ περιλαμβάνει 4 εξέδρες. Η μεγαλύτερη από αυτές είναι η πρόσφατα ανακαινισμένη Main Stand με χωρητικότητα 20.500 θεατών. Ακολουθεί η κερκίδα των οργανωμένων οπαδών της Λίβερπουλ, Spion Kop μια από τις πιο ιστορικές κερκίδες της Αγγλίας με χωρητικότητα 12.400 θεατών. Η Sir Kenny Dalglish Stand είναι η κερκίδα απέναντι από την κάμερα και μπορεί να στεγάσει 11.700 ανθρώπους και τέλος η Anfield Road End μεγάλο μέρος της οποίας καταλαμβάνουν οι φιλοξενούμενοι οπαδοί, έχει χωρητικότητα 9.000.Η συνολική χωρητικότητα του Άνφιλντ είναι 54.074 που το καθιστά το 8ο μεγαλύτερο γήπεδο στην Αγγλία.Το ρεκόρ παρουσίας στο γήπεδο είναι 61.905 και σημειώθηκε το 1952 σε μία αναμέτρηση ανάμεσα στη Λίβερπουλ και τη Γουλβς.

## Εικόνες

 Liverpool FC, entrance to The Kop - geograph.org.uk - 328832.jpg|Εξωτερική όψη του σταδίου
 The Kop, Anfield.jpg|Άποψη του σταδίου


## Παραπομπές


## Εξωτερικοί σύνδεσμοι

* 

Κατηγορία:Στάδια ποδοσφαίρου στην Αγγλία
Κατηγορία:Λίβερπουλ
Κατηγορία:Έβερτον
Κατηγορία:Λίβερπουλ Φ.Κ.
Ανδρέας Σταματάρας

Ο **Ανδρέας Σταματάρας** ήταν περίφημος αγωνιστής και ναυμάχος στην Ελληνική Επανάσταση του 1821.

Γεννήθηκε και μεγάλωσε στα Ψαρά. Από νωρίς μπήκε στη θάλασσα και με την τόλμη του αλλά και τον ατίθασο χαρακτήρα του πολύ γρήγορα εξελίχθηκε σε επικίνδυνο καραβοκύρη - πειρατή. Με το ξέσπασμα της Επανάστασης βρέθηκε από τους πρώτους στον μεγάλο Αγώνα, παραμένοντας όμως ανένταχτος στους μεγάλους ελληνικούς στόλους, προκειμένου να επιδείξει όλο το μένος της δραστηριότητάς του προσβάλλοντας κατ΄ επανάληψη τις ακτές της Τουρκίας. Ήταν κυβερνήτης ενός μύστικου με 18 άνδρες πλήρωμα με το οποίο είχε καταστεί ο φόβος και ο τρόμος ιδιαίτερα στις έναντι της Δωδεκανήσου τουρκικές ακτές.

Το 1823 μετά από κάποια από τις πολλές επιδρομές του, όταν κατέπλευσε στον λιμένα Λακί της Λέρου βρέθηκε αντιμέτωπος με μια αυστριακή ημιολία υπό τους καταιγιστικούς κανονιοβολισμούς της οποίας το σκάφος του Α. Σταματάρα καταστράφηκε και βυθίστηκε ενώ ο ίδιος και το πλήρωμά του πέφτοντας στη θάλασσα για να σωθούν τελικά συνελήφθηκαν όλοι αιχμάλωτοι από τους Αυστριακούς. 
Οι Αυστριακοί βλέποντας τον ατίθασο χαρακτήρα των ναυαγών αυτών που ήταν επικίνδυνοι ακόμα και ως αιχμάλωτοι τους παρέδωσαν όλους στη τουρκική φρουρά της Λέρου. Οι Τούρκοι της Λέρου στη συνέχεια παρέδωσαν τον Σταματάρα και το τσούρμο του δέσμιους σε διερχόμενη τούρκικη πολεμική σακολέβα που κατευθύνονταν στη Κωνσταντινούπολη για την εκεί θανάτωσή τους.
Κατά τη διαδρομή όμως ο Σταματάρας και το πλήρωμά του που είχαν ριχτεί στο αμπάρι κατάφεραν ν΄ απελευθερωθούν από τα δεσμά τους και ανεβαίνοντας τη νύκτα στο κατάστρωμα κατέλαβαν το σκάφος αφού προηγουμένως σκότωσαν όλο το πλήρωμα. 
Επειδή το σκάφος αυτό είχε κάποιο οπλισμό ο Σταματάρας αποφάσισε στη συνέχεια να γυρίσει πίσω στη Λέρο και να εκδικηθεί την αυστριακή ημιολία. Όταν όμως κατέπλευσε διαπίστωσε ότι αυτή είχε ήδη φύγει.

Ο Ανδρέας Σταματάρας έπειτα απ΄ αυτό το γεγονός αλλά υπερήφανος για τη σακολέβα που είχε αποκτήσει, ενώθηκε με το στόλο του Παπανικολή κατανέμοντας το πλήρωμά του και σε διάφορα άλλα πλοία του Αγώνα.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.17ος, σελ.210.

Κατηγορία:Αγωνιστές του 1821
Κυβέρνηση Αλέξανδρου Κουμουνδούρου Νοεμβρίου 1865

Η **Κυβέρνηση Αλέξανδρου Κουμουνδούρου Νοεμβρίου 1865**  (6 - 13 Νοεμβρίου 1865), αντικατέστησε την παραιτηθείσα κυβέρνηση του Δημ. Βούλγαρη, για να παραιτηθεί και αυτή με τη σειρά της ύστερα από 7 ημέρες. 
Η πρώτη κίνηση του Κουμουνδούρου μετά την ανάθεση εντολής σχηματισμού κυβέρνησης από τον βασιλιά, ήταν να προσεγγίσει τους κυριώτερους πολιτικούς του αντιπάλους, τον Βούλγαρη και τον Δεληγεώργη με σκοπό να δημιουργήσουν κυβέρνηση συνεργασίας. Όμως εκείνοι αρνήθηκαν και έτσι ο Κουμουνδούρος σχημάτισε κυβέρνηση με μέλη του κόμματός του, μόνο. Όταν ύστερα από λίγες μέρες ο Κουμουνδούρος θα ζητήσει ψήφο εμπιστοσύνης από την Βουλή, το αποτέλεσμα - 81 κατά της κυβέρνησης, 68 υπέρ, και 2 λευκά - θα τον οδηγήσει σε παραίτηση.

## Σύνθεση υπουργικού συμβουλίου
* *«Πρόεδρος του υπουργικού συμβουλίου»* (*«Πρωθυπουργός»*): Αλέξανδρος Κουμουνδούρος
 
* *«Επί των Εξωτερικών υπουργός»*: Αλέξανδρος Κουμουνδούρος
* *«Επί των Εσωτερικών υπουργός»*: Αλέξανδρος Κουμουνδούρος
* *«Επί των Οικονομικών υπουργός»*: Σωτήριος Σωτηρόπουλος
* *«Επί των Στρατιωτικών υπουργός»*: Τριαντάφυλλος Λαζαρέτος
* *«Επί της Δικαιοσύνης υπουργός»*: Περικλής Πετράκης
* *«Επί των Εκκλησιαστικών και της Δημοσίας εκπαιδεύσεως υπουργός»*: Κωνσταντίνος Λομβάρδος
* *«Επί των Ναυτικών υπουργός»*: Τριαντάφυλλος Λαζαρέτος
:

## Πηγές
* 

## Αναφορές

 
1865 11 06
Κατηγορία:1865
5475 Χανσκένεντυ

Ο **5475 Χανσκένεντυ** (αρχική προσωρινή ονομασία : **1989 QΟ**) είναι ένας μικρός αστεροειδής που βρίσκεται στην εσωτερική Κύρια Ζώνη Αστεροειδών. Ανακαλύφθηκε από τον Σκωτσεζο-αυστραλό Robert H. McNaught στο Παρατηρητήριο Siding Spring Observatory της Καμπέρα, την πρωτεύουσα της Αυστραλίας, στις 26 Αυγούστου 1989. Πήρε το όνομά του από τον Χανς Κέννεντυ (Hans Kennedy), έναν Ολλανδο-αυστραλό αστρονόμο, γνωστό για τη δουλειά του με τη φωτογράφηση των διπλών αστέρων.

Ανήκει στην Οικογένεια αστεροειδών της Ουγγαρίας. Είναι ένας από τους ελάχιστους αστεροειδείς της Κύριας Ζώνης που συμπληρώνει μία περιφορά γύρω από τον Ήλιο σε λιγότερο από χίλιες γήινες ημέρες, καθώς χρειάζεται 970 ημέρες ή 2,66 γήινα έτη. Η διάμετρός της, εκτιμάται σε 2,32 χιλιόμετρα.

## Αναφορές


## Εξωτερικοί σύνδεσμοι
* JPL Small-Body Database Browser. 
* Asteroid Lightcurve Database (LCDB), query form (info )
* Dictionary of Minor Planet Names, Google books.
* Asteroids and comets rotation curves, CdR – Observatoire de Genève, Raoul Behrend.
* Discovery Circumstances: Numbered Minor Planets (5001)-(10000) – Minor Planet Center (Κέντρο Ελασσόνων Πλανητών).

Χανσκέννεντυ
Χανσκέννεντυ
Κυβέρνηση Επαμεινώνδα Δεληγεώργη Νοεμβρίου 1865

Η **Κυβέρνηση Επαμεινώνδα Δεληγεώργη Νοεμβρίου 1865** (ή **υπουργείον Δεληγεώργη**) (13 - 28 Νοεμβρίου 1865), αδύναμη και αυτή κοινοβουλευτικά, θα προσπαθήσει στις 28 Νοεμβρίου να περάσει στην Βουλή την πρότασή της για διακοπή των συνεδριάσεων για 40 ημέρες. Συγκεκριμένα, στους βουλευτές θα τεθεί προς υπερψήφιση η παρακάτω πρόταση: *«Δυνάμει του άρθρου 38 του Συντάγματος λαμβάνομεν την τιμήν να υποβάλωμεν την επομένην πρότασιν: Η Βουλή συναινεί να διακόψη τας συνεδριάσεις αυτής επί 40 ημέρας»". <br />
Η ψήφιση της πρότασης ισοδυναμούσε και με ψήφο εμπιστοσύνης στην κυβέρνηση - και όταν η πρόταση καταψηφίστηκε με 84 κατά της διάλυσης και 70 υπέρ, η κυβέρνηση παραιτήθηκε.<br />
Η «κυβέρνηση Δεληγεώργη» διεκπεραίωσε το θέμα του [[Συμβούλιο της Επικρατείας (Ελλάδα)|Συμβουλίου της Επικρατείας]]. Η κατάργηση του οργάνου αυτού, ήταν πάγιο αίτημα των βουλευτών από την ψήφιση του τελευταίου Συντάγματος και μετά, έτσι η κυβέρνηση έφερε προς ψήφιση τον αντίστοιχο νόμο και η Βουλή το κατάργησε.


==Σύνθεση υπουργικού συμβουλίου==

* *«Πρόεδρος του υπουργικού συμβουλίου»* (*«Πρωθυπουργός»*): [[Επαμεινώνδας Δεληγεώργης]] 
* *«Επί των Εξωτερικών υπουργός»*: Επαμεινώνδας Δεληγεώργης
* *«Επί των Εσωτερικών υπουργός»*: [[Θρασύβουλος  Ζαΐμης]]
: - αντικαταστάθηκε στις 20 Νοεμβρίου από τον Επαμεινώνδα Δεληγεώργη
* *«Επί των Οικονομικών υπουργός»*: [[Δημήτριος Χρηστίδης]]
* *«Επί των Στρατιωτικών υπουργός»*:  [[Δημήτριος Γρίβας]]
* *«Επί της Δικαιοσύνης υπουργός»*: Επαμεινώνδας Δεληγεώργης
: - αντικαταστάθηκε στις 20 Νοεμβρίου από τον Σπήλιο Αντωνόπουλο
* *«Επί των Εκκλησιαστικών και της Δημοσίας εκπαιδεύσεως υπουργός»*: [[Σπήλιος Αντωνόπουλος]]
* *«Επί των Ναυτικών υπουργός»'': Αντώνης Α. Μαυρομιχάλης

## Πηγές
* 

## Αναφορές

 
1865 11 13
Κατηγορία:1865
Κυβέρνηση Μπενιζέλου Ρούφου 1865

Η **Κυβέρνηση Μπενιζέλου Ρούφου 1865** (ή **υπουργείον Β. Ρούφου**) (Νοέμβριος 1865 - Ιούνιος 1866), προέκυψε από την συμφωνία των αρχηγών των τριών «παρατάξεων» (Κουμουνδούρου, Βούλγαρη και Δεληγεώργη), προκειμένου να σχηματιστεί μια βιώσιμη κυβέρνηση. Αν και η κυβέρνηση αυτή είχε χρονικό περιορισμό ως την λήξη της έκτακτης συνόδου της Βουλής, - μέσα Ιανουαρίου 1866 - ωστόσο μετά τον ανασχηματισμό της 26ης Ιανουαρίου και την αντικατάσταση των βουλευτών - υπουργών από εξωκοινοβουλευτικά πρόσωπα, η θητεία της παρατάθηκε μέχρι τον Ιούνιο του 1866.
## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Μπενιζέλος Ρούφος

* *«Επί των Εξωτερικών υπουργός»*: Ιωάννης Βαλασόπουλος
* *«Επί των Εσωτερικών υπουργός»*: Βασίλειος Νικολόπουλος
* *«Επί των Οικονομικών υπουργός»*: Σωτήριος Σωτηρόπουλος
* *«Επί των Στρατιωτικών υπουργός»*:  Βασίλειος Σκαλτσοδήμος
* *«Επί της Δικαιοσύνης υπουργός»*: Μπενιζέλος Ρούφος
* *«Επί των Εκκλησιαστικών και της Δημοσίας εκπαιδεύσεως υπουργός»*: Κωνσταντίνος Δαρειώτης
* *«Επί των Ναυτικών υπουργός»*: Νικόλαος Βουδούρης

### Ανασχηματισμός 26ης Ιανουαρίου 1866
* *«Επί των Εξωτερικών υπουργός»*: Σπύρος Βαλαωρίτης
* *«Επί των Εσωτερικών υπουργός»*: Κωνσταντίνος Προβελέγγιος
: - αντικαταστάθηκε στις 24 - 5 - 1866 από τον Μπενιζέλο Ρούφο
* *«Επί των Οικονομικών υπουργός»*: Εμμανουήλ Γιαννόπουλος
* *«Επί των Στρατιωτικών υπουργός»*: ταγματάρχης Βασίλειος Αν. Πετιμεζάς
* *«Επί της Δικαιοσύνης υπουργός»*: προσωρινά, Μπενιζέλος Ρούφος
: - στις 3 - 2 - 1866 διορίστηκε ως υπουργός Δικαιοσύνης  ο Τιμόθεος Φορέστης Τυπάλδος
* *«Επί των Εκκλησιαστικών και της Δημοσίας εκπαιδεύσεως υπουργός»*: Μπενιζέλος Ρούφος
: - αντικαταστάθηκε στις 24 - 5 - 1866 από τον Σπυρίδωνα Αντωνιάδη
* *«Επί των Ναυτικών υπουργός»*: Δημήτριος Γ. Σαχίνης

## Παραπομπές

 

1865 11 28
Κατηγορία:1865
1
1
Τζέιν Σίμορ

Η **Τζέιν Σίμορ** (, περ. 1508 - 24 Οκτωβρίου 1537) ήταν η τρίτη σύζυγος του Ερρίκου Η΄ της Αγγλίας.

Η Τζέιν Σίμορ ήταν το μεγαλύτερο παιδί του σερ Ιωάννη Σίμορ και της Μάρτζερυ Γουέντγουορθ, και γεννήθηκε στο πατρικό της σπίτι στο Γουλφ Χωλ της κομητείας του Γουίλτσιρ.

Υπήρξε κυρία επί των τιμών της πρώτης γυναίκας του Βασιλιά, Αικατερίνη της Αραγονίας, και της δεύτερης, Ανν Μπολέυν. Ο Ερρίκος προσέγγισε τη Σίμορ ερωτικά, αλλά επειδή αυτή αρνήθηκε να γίνει ερωμένη του, ο έρωτας του Βασιλιά για αυτήν επιτάχυνε την πτώση και τον αποκεφαλισμό της συζύγου του, Ανν Μπολέυν, με την κατηγορία της προδοσίας στον Πύργο του Λονδίνου στις 19 Μαΐου 1536. Σε σχεδόν δέκα μέρες από τον θάνατο της Μπολέυν, ο Βασιλιάς και η Σίμορ παντρεύτηκαν κρυφά αν και αυτή δεν στέφθηκε ποτέ βασίλισσα. Ήταν δημοφιλής βασίλισσα και μάλιστα συμπεριφέρθηκε στη κόρη της Αικατερίνης της Αραγωνίας και του Ερρίκου Η΄- της κατοπινής Μαρίας Α΄ της Αγγλίας- με μεγάλη ευγένεια και κατάφερε να αποκαταστήσει τις σχέσεις της με τον Βασιλιά. Η μεγαλύτερη προσφορά της ήταν όμως ότι χάρισε στον Ερρίκο τον πολυπόθητο διάδοχο, που καμία από τις προηγούμενες συζύγους δεν είχε καταφέρει να του δώσει.
 
Στις 12 Οκτωβρίου 1537 γεννήθηκε ο Εδουάρδος ΣΤ΄ στο Παλάτι του Χάμπτον Κορτ. Ωστόσο οι δυσκολίες της γέννας της κόστισαν τη ζωή. Η Βασίλισσα πέθανε από επιλόχειο πυρετό στις 24 Οκτωβρίου του 1537. Οι συγγενείς της όμως εξακολούθησαν να απολαμβάνουν τη βασιλική εύνοια καθ' όλη τη διάρκεια της βασιλείας του Ερρίκου.

Η Βασίλισσα θάφτηκε στο ταφικό μνημείο του ίδιου του Βασιλιά στο Παρεκκλήσι του Αγίου Γεωργίου στο Κάστρο του Ουίνδσορ και υπήρξε η μόνη από τις 6 γυναίκες του Ερρίκου Η΄ που κηδεύτηκε με τιμές βασίλισσας και ετάφη εκεί.

## Οικογένεια
Παντρεύτηκε τον Ερρίκο Η΄ της Αγγλίας και απέκτησε:
* τέκνο (25 Δεκεμβρίου 1536), αποβολή.
* Εδουάρδος ΣΤ΄ (1537 - 1553), Βασιλιάς της Αγγλίας.

## Πρόγονοι

## Πηγές
*[[Encyclopædia Britannica]]*, τόμος 12, σελ. 871, έτος 1965, ΗΠΑ

## Παραπομπές


Κατηγορία:Οίκος των Τυδώρ
Κατηγορία:Σύζυγοι του Ερρίκου Η΄
Κατηγορία:Βασίλισσες της Αγγλίας
Κατηγορία:Οικογένεια Σίμορ
Διφθοριούχος υδράργυρος

Ο **διφθοριούχος υδράργυρος** είναι ένα άλας με χημικό τύπο HgF2. Είναι ένα άσπρο, κρυσταλλικό και υγροσκοπικό άλας. Κρυσταλλώνεται στο κυβικό σύστημα.

Κατηγορία:Άλατα
Κατηγορία:Ενώσεις υδραργύρου
Κατηγορία:Ανόργανες ενώσεις φθορίου
Οικογένεια Τριάντη

Η **οικογένεια Τριάντη** είναι παλιά πατρινή οικογένεια βιομηχάνων και πολιτικών.

## Ιστορικά στοιχεία

Η καταγωγή της οικογένειας είναι από την Άμφισσα Φωκίδας, τα δε μέλη της εγκαταστάθηκαν στην Πάτρα μετεπαναστατικώς. Ασχολήθηκαν με το εμπόριο της σταφίδας και το 1873 ίδρυσαν ατμοκίνητο νηματουργείο συμβάλλοντας στην ανάπτυξη της βιομηχανίας στην Πάτρα. Από τη δεκαετία του 1920 οι οικογενειακές επιχειρήσεις περιήλθαν σε παρακμή με αποτέλεσμα μεγάλο μέρος της περιουσίας των να κατασχεθεί από την Τράπεζα της Ελλάδος. 

Παράλληλα με τις επιχειρηματικές δραστηριότητες, αρκετά μέλη της οικογένειας Τριάντη διακρίθηκαν στην πολιτική και την φιλανθρωπία. Συγκεκριμένα ο Γεώργιος Τριάντης διετέλεσε δήμαρχος Πατρέων και πρόεδρος του Εμπορικού Συλλόγου Πατρών ενώ ο Θεόδωρος Τριάντης πραγματοποίησε πλήθος δωρεών μεταξύ των οποίων και το Ίδρυμα Τριάντη, στο οποίο περιλαμβάνεται η επαγγελματική σχολή Πατρών και μεγάλη κτηματική περιουσία.

Το οικογενειακό μνήμα βρίσκεται στο Α΄ Νεκροταφείο Πατρών. Σήμερα τα μέλη της οικογένειας Τριάντη κατοικούν στην Αθήνα.

## Μέλη

* Νικόλαος Τριάντης, έμπορος
** Γεώργιος Τριάντης, αγωνιστής του 1821, έμπορος, γενάρχης του πατρινού κλάδου και γιος του Νικολάου
*** Νικόλαος Τριάντης, βιομήχανος και γιος του Γεωργίου
**** Δέσποινα Τριάντη, σύζυγος Γεράσιμου Κόγκου και κόρη του Νικολάου
**** Γεώργιος Τριάντης, Δήμαρχος Πατρέων, πρόεδρος εμπορικού συλλόγου Πατρών, βιομήχανος, συνθέτης εκκλησιαστικής μουσικής και γιος του Νικολάου
***** Στέφανος Τριάντης, οικονομολόγος, πανεπιστημιακός, συγγραφέας και γιος του Γεωργίου
***** Νικόλαος Τριάντης, αρχιτέκτονας και γιος του Γεωργίου
*** Χαράλαμπος Τριάντης, βιομήχανος, πρόεδρος του Συνδέσμου Εν Πάτραις Βιομηχάνων, δημοτικός σύμβουλος και γιος του Γεωργίου
**** Ηρακλής Τριάντης, πρόεδρος ΝΟΠ, σύζυγος Ισμήνης Χαραλάμπη και γιος του Χαράλαμπου
**** Γεώργιος Τριάντης, βιομήχανος, πρόεδρος του Συνδέσμου Εν Πάτραις Βιομηχάνων και γιος του Χαράλαμπου
**** Ανδρέας Τριάντης, βιομήχανος και γιος του Χαράλαμπου
**** Σοφία Τριάντη, σύζυγος Μίλτου Λέοντος Μεσσηνέζη και κόρη του Χαράλαμπου
** Δημήτριος Τριάντης, γιος του Νικολάου
*** Θεόδωρος Τριάντης, βιομήχανος, ευεργέτης και γιος του Γεωργίου

## Παραπομπές


Τριαντη
Τ
Μενέλαος Κυριακόπουλος

Ο **Μενέλαος Κυριακόπουλος** (1889 - 1976) ήταν Έλληνας τραπεζικός και πολιτικός.
## Βιογραφία
Γεννήθηκε στα Λεχαινά ήταν γιος του Ιωάννη Κυριακόπουλου. Ασχολήθηκε με τις τραπεζικές επιχειρήσεις και διετέλεσε διευθυντής της Λαϊκής Τράπεζας, οικονομικός σύμβουλος της Τράπεζας Επαγγελματικής Πίστεως και της Τράπεζας Εμπορικής Πίστεως καθώς και υφυπουργός εθνικής οικονομίας την περίοδο 1939 - 1941. Είχε δημοσιεύσει το δοκίμιο *Η γνώστη του Μοριά κι η λεβεντιά της Ρούμελης* (1942, Αθήνα) καθώς και τα *Πάρεργα* (1971, Αθήνα).

Έζησε αρκετά χρόνια στην Πάτρα και δημοσίευσε μελέτες και διηγήματα στο περιοδικό *Αχαϊκά*.

Απεβίωσε στην Αθήνα το 1976.
## Πηγές
* Χρήστος Μούλιας, *Ιστορικά Σημειώματα Ι*, εκδόσεις περί τεχνών, Πάτρα 2007.

Κατηγορία:Έλληνες υφυπουργοί Εθνικής Οικονομίας
Βρωμιούχος υφυδράργυρος

Ο ** βρωμιούχος υφυδράργυρος ** είναι μία χημική ένωση που αποτελείται από υδράργυρο και βρώμιο με τον χημικό τύπο Hg2Br2. Αλλάζει χρώμα από άσπρο σε κίτρινο όταν θερμαίνεται και πορτοκαλί όταν εκτίθεται σε υπεριώδη ακτινοβολία.

## Αντιδράσεις

Ο βρωμιούχος υφυδράργυρος δημιουργείται με την οξείδωση του στοιχειακού υδραργύρου από στοιχειακό βρώμιο προσθέτοντας βρωμιούχο νάτριο διαλύοντάς το σε νιτρικό υδράργυρο. Μετά αποσυντίθεται σε βρωμιούχο υδράργυρο και στοιχειακό υδράργυρο.

Κατηγορία:Ανόργανες ενώσεις βρωμίου
Κατηγορία:Ενώσεις υδραργύρου
Κυβέρνηση Βούλγαρη - Δεληγεώργη 1866

Η **Κυβέρνηση Βούλγαρη - Δεληγεώργη**, ή **Υπουργείον Βούλγαρη - Δεληγιώργη**, ή άλλως **Συντροφική κυβέρνηση** (Ιούνιος - Δεκέμβριος 1866) ήταν η δέκατη κυβέρνηση από τη ψήφιση του Συντάγματος του 1864.  

Η διακυβέρνηση από εξωκοινοβουλευτικούς υπουργούς δεν μπορούσε να παραταθεί άλλο και έτσι ο βασιλιάς Γεώργιος κάλεσε τους αρχηγούς των τριών παρατάξεων της Βουλής (Κουμουνδούρο, Βούλγαρη και Δεληγεώργη) να προσπαθήσουν για τον σχηματισμό «κυβέρνησης συνεργασίας». 
Ο Κουμουνδούρος, κατά την διάρκεια των διαπραγματεύσεων αποχώρησε από τον σχηματισμό (γιατί, σύμφωνα με τον ιστορικό Τρύφωνα Ευαγγελίδη, του παραχωρήθηκε μόνο ένα υπουργείο αν και ήταν ο αρχηγός της πλειοψηφίας στη Βουλή) και έτσι δημιουργήθηκε η δυαδική κυβέρνηση Βούλγαρη - Δεληγεώργη.
Οι δυο αρχηγοί, ξέροντας ότι δεν είχαν την πλειοψηφία των βουλευτών με το μέρος τους - και επομένως ήταν σχεδόν αδύνατο να κυβερνήσουν - ζήτησαν από τον Γεώργιο, την διάλυση του Κοινοβουλίου και την προκήρυξη εκλογών. Ο Γεώργιος όμως αρνήθηκε και προτίμησε αντ' αυτού να *«κλείσει»* τη Βουλή για μερικούς μήνες, όπως είχε την συνταγματική δυνατότητα να κάνει.
Όταν η Βουλή άρχισε και πάλι τις εργασίες της, τον Δεκέμβριο του 1866, η εκλογή Προέδρου του Σώματος, από την παράταξη του Κουμουνδούρου, και συγκεκριμένα του Λυκούργου Κρεστενίτη, ανάγκασε την δυαδική κυβέρνηση να υποβάλλει την παραίτησή της.
Εκτός από αυτό όμως, οι διαφορετικές αντιλήψεις για την αντιμετώπιση του Κρητικού ζητήματος, ανάμεσα στους δυο αρχηγούς, έφερε και την ρήξη στη συνοχή της κυβέρνησης. 

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Δημήτριος Βούλγαρης

* *«Επί των Εξωτερικών υπουργός»*: Επαμεινώνδας Δεληγεώργης
* *«Επί των Εσωτερικών υπουργός»*: Βασίλειος Νικολόπουλος
* *«Επί των Οικονομικών υπουργός»*: Δημήτριος Χρηστίδης
* *«Επί των Στρατιωτικών υπουργός»*:  ο συνταγματάρχης Αρτέμιος Μίχος
: - αντικαταστάθηκε την 1 - 7 - 1866 από τον αντισυνταγματάρχη Πυροβολικού Χαράλαμπο Ζυμβρακάκη
* *«Επί της Δικαιοσύνης υπουργός»*: προσωρινά, Επαμεινώνδας Δεληγεώργης
* *«Επί των Εκκλησιαστικών και της Δημοσίας εκπαιδεύσεως υπουργός»*: προσωρινά, Δημήτριος Δρόσος
* *«Επί των Ναυτικών υπουργός»*: Δημήτριος Δρόσος

## Σημειώσεις


 
1866 06
Κατηγορία:1866
1
Εβιωνίτες

**Εβιωνίτες** ή **Εβιωναίοι** ονομάζονταν τα μέλη μιας ιουδαιοχριστιανικής αίρεσης του 2ου αι. μ.Χ. που ζούσε στην ανατολική όχθη του Ιορδάνη. Υπήρχε η άποψη ότι το όνομα Εβιωνίτες προέρχεται από υποτιθέμενο ηγέτη τους ονόματι Εβιών στην Πέλλα της Δεκάπολης της Ιορδανίας. Επικρατέστερη θεωρείται η άποψη ότι οι Εβιωνίτες (εβραϊκά «Εβιωνίμ», δηλαδή «Φτωχοί») αποκαλούνταν έτσι με βάση τις διδασκαλίες του Ιησού στους Μακαρισμούς: 

«μακάριοι οἱ πτωχοί, ὅτι ὑμετέρα ἐστὶν ἡ βασιλεία τοῦ Θεοῦ.» (Λουκά 6:20.)

αλλά και άλλα εδάφια της Παλαιάς Διαθήκης που απευθύνονται σε ένα μικρό υπόλοιπο φτωχών πιστών, όπως επίσης και το Ησαΐας 66:2:

«...λέγει κύριος καὶ ἐπὶ τίνα ἐπιβλέψω ἀλλ' ἢ ἐπὶ τὸν ταπεινὸν καὶ ἡσύχιον καὶ τρέμοντα τοὺς λόγους μου.» 

## Δοξασίες

Οι Εβιωνίτες θεωρούσαν ότι ο Ιησούς δεν ήταν Θεός ή Υιός του Θεού, αλλά ένας από τους μεγάλους προφήτες, που έλαβε τις αποκαλύψεις μετά την βάπτισή του από τον Ιωάννη, και από τότε το πνεύμα του Μεσσία μπήκε μέσα του μέχρι που σταυρώθηκε. Το μήνυμα του Ιησού περιλάμβανε τη διδασκαλία και το κήρυγμα της αποκάλυψης, αλλά δεν περιλάμβανε τη σωτηρία ή την άφεση αμαρτιών. Περιγραφή των δοξασιών τους βρίσκουμε στο "Πανάριον" του αγίου Επιφανίου Σαλαμίνος.

## Βιβλία
Οι Εβιωνίτες χρησιμοποιούσαν την Παλαιά Διαθήκη αλλά και το "ευαγγέλιο των Εβιωναίων" που συγγενεύει με το κανονικό ευαγγέλιο του Ματθαίου, "γράφτηκε ελληνικά στις αρχές του 2ου αιώνα και σώζεται αποσπασματικά". Σύμφωνα με τον Επιφάνιο, αναθεώρησαν και διαστρέβλωσαν το ευαγγέλιο του Ματθαίου για να ταιριάζει με τα δόγματά τους, π.χ. αφαίρεσαν τη διήγηση του ευαγγελιστή για τη γέννηση του Ιησού Χριστού. 

## Πρακτικές
Αυτή η αίρεση παρείχε βοήθεια και σίτιση προς απόρους, χήρες, και ταξιδιώτες, όπως και οι Χριστιανοί, αλλά επιπλέον επέμενε σε συχνές πλύσεις για καθαρισμό. Επίσης απείχαν από το κρέας, αφού δέχονταν ότι με τη σταύρωση του Χριστού δεν χρειάζονταν πια οι θυσίες ζώων της Παλαιάς Διαθήκης.

## Επιρροές

Ο καθηγητής Σωτήριος Δεσπότης σημειώνει ότι σύμφωνα με αρκετούς ερευνητές, ο Ιουδαιοχριστιανισμός και μάλιστα αυτός των Εβιωνιτών είναι «Ο χαμένος συνδετικός κρίκος μεταξύ χριστιανισμού και Ισλάμ". 

## Υποσημειώσεις


Το άρθρο αυτό βασίζεται στο άρθρο "Εβιωναίοι" του Ελληνικού Ορθόδοξου Wiki.

Κατηγορία:Εβραϊκή ιστορία
Αναστάσιος Κουρέντης

Ο **Αναστάσιος κουρέντης** (Γαλαξείδι π. 1829, ;) ήταν Έλληνας ναυτικός του 19ου αιώνα. 
## Βιογραφία
Γεννήθηκε στο Γαλαξείδι το 1829 περίπου. Έγινε εμποροπλοίαρχος και διεύθυνε το πλοίο της οικογένειάς του για πολλά χρόνια. Διέπλευσε τον Ατλαντικό Ωκεανό πάρα δεκάδες φορές, τη Μεσόγειο και τον Εύξεινο Πόντο. Το 1860 περίπου προσκλήθηκε στην Ελληνική Ατμοπλοΐα ως υποπλοίαρχος, και το 1862 προβιβάστηκε σε πλοίαρχο. Πολλές φορές κυβέρνησε το «Πανελλήνιο» και το «Αρκάδιο» στην Κρήτη. Το Αρκάδιο πυρπολήθηκε στις 7/19 Αυγούστου του 1867 στην Αγία Ρούμελη Χανίων, ενώ ήταν αυτός πλοίαρχος.
## Πηγές
* 

Κατηγορία:Έλληνες ναυτικοί
Κυβέρνηση Αλέξανδρου Κουμουνδούρου 1866

Η **Κυβέρνηση Αλέξανδρου Κουμουνδούρου 1866** , (γνωστή και ως **Το Μέγα Υπουργείο**),  (Δεκέμβριος 1866 - Δεκέμβριος 1867),  
υπήρξε η μακροβιότερη κυβέρνηση από την ψήφιση του Συντάγματος του 1864. 
Η κυβέρνηση πήρε ψήφο εμπιστοσύνης από την Βουλή στις 18 Δεκεμβρίου 1866, με 97 ψήφους υπέρ και 52 κατά , και καθ΄όλη την διακυβέρνησή της διατηρούσε την κοινοβουλευτική πλειοψηφία.
Η διαχείριση του Κρητικού ζητήματος ωστόσο, ήταν η αιτία της σύγκρουσης της κυβέρνησης με τον βασιλέα και ο λόγος παραίτησής της. Ο βασιλέας Γεώργιος, απών κατά το μεγαλύτερο μέρος του 1866, αφού τέλεσε τους αρραβώνες και τους γάμους του στην Πετρούπολη, με την Μεγάλη Δούκισα της Ρωσίας,Όλγα, όταν επέστρεψε, τον Νοέμβριο του 1867, διαφώνησε με την πολιτική της κυβέρνησης (συνέχιση και βοήθεια στον ένοπλο αγώνα των Κρητών που πρέσβευαν και ο Κουμουνδούρος και ο Τρικούπης), και εξανάγκασε την κυβέρνηση σε παραίτηση. 
*«...Στην κομματική ανωμαλία της εποχής προσετίθετο και η αυθαιρεσία του Στέμματος, το οποίο για να προβή καλλίτερα και με ολιγώτερο θόρυβο στον ενταφιασμό του κρητικού ζητήματος αντικατέστησε την πανίσχυρη κοινοβουλευτική κυβέρνησηη με μικτόν υπηρεσιακόν Υπουργείον υπό τον Πρόεδρον του Αρείου Πάγου Α.Μωραϊτίνη...». .
Η απόφαση του βασιλιά Γεωργίου να παύσει μια κυβέρνηση, αν και δεν ήταν συνταγματικά ακάλυπτη, ωστόσο ήταν ένα σοβαρό πλήγμα κατά της λειτουργίας του Κοινοβουλίου. Όπως υποστηρίζει ο συνταγματολόγος Ανδρέας Δημητρόπουλος: «...Πέρα όμως από το ζήτημα της κρίσης για τη νομιμότητα της παύσης υπήρξαν ανυπολόγιστες οι αρνητικές επιπτώσεις από την ενέργεια αυτή του Γεωργίου. Το νεαρό ελληνικό κοινοβουλευτικό σύστημα, δέχτηκε ισχυρότατο πλήγμα, τη στιγμή ακριβώς που οι κοινοβουλευτικές δυνάμεις είχαν αρχίσει να σταθεροποιούνται. Οι ταλαντεύσεις της πρώτης ημιπεριόδου είχαν οδηγήσει στη δημιουργία πλειοψηφίας και το κοινοβουλευτικό σύστημα έμπαινε σε μια σταθερή τροχιά, όπως γίνεται φανερό από τη δημιουργία και την επί ένα έτος διατήρηση του "Μεγάλου Υπουργείου" του Αλ. Κουμουνδούρου.»*

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*): Αλέξανδρος Κουμουνδούρος

* *«Επί των Εξωτερικών υπουργός»*: Χαρίλαος Τρικούπης
* *«Επί των Εσωτερικών υπουργός»*: Αλέξανδρος Κουμουνδούρος
* *«Επί των Οικονομικών υπουργός»*: Ευθύμιος Κεχαγιάς
* *«Επί των Στρατιωτικών υπουργός»*:  Δημήτριος Ν. Μπότσαρης
* *«Επί της Δικαιοσύνης υπουργός»*: Κωνσταντίνος Λομβάρδος
* *«Επί των Εκκλησιαστικών και της Δημοσίας εκπαιδεύσεως υπουργός»*: Χαράλαμπος Χριστόπουλος
* *«Επί των Ναυτικών υπουργός»*: Δημήτριος Γρίβας

## Αναφορές

 

1866 12
Κατηγορία:Κρητική Επανάσταση (1866-1869)
Κατηγορία:1867